open-index/open-wikipedia-markdown huggingface dataset:
Konk

__NOTOC__
**Konk** on brittiläisen indie rock -yhtyeen The Kooksin toinen albumi. Albumin nimi tulee lontoolaisesta studiosta, jossa albumi tehtiin. Albumi ilmestyi 14. huhtikuuta 2008. Konkista julkaistiin myös tuplalevy jossa mukana on itse Konk-levyn lisäksi toinenkin levy, RAK. RAK on suurimmalta osalta Hugh Harrisin (kitara) laulama (mm. kappaleet *Fa La La* ja *By My Side*). Tupla-albumissa kannen Konk-otsikko on punainen toisin kuin normaalissa painoksessa, jossa se on sininen. Kappale *Do You Wanna* on soinut amerikkalaisessa TV-sarjassa Gossip Girl.

Albumi nousi Yhdysvalloissa Billboard 200 -listan sijalle 41.

## Kappaleet
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard, Hugh Harris ja Max Rafferty*
# 
#**päävokaalit - Luke Pritchard*

;RAK, Konkin limited edition:
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Hugh Harris*
# 
#**päävokaalit - Hugh Harris*
# 
#**päävokaalit - Luke Pritchard*
# 
#**päävokaalit - Hugh Harris*
# 
#**päävokaalit - Luke Pritchard*
# 
#**päävokaalit - Luke Pritchard*
# 
#**päävokaalit - Luke Pritchard*

## Arviot
* Metacritic: 65/100
* Allmusic: 

## Lähteet
Mika Mäkitalo

**Mika Mäkitalo** (s. 12. kesäkuuta 1985 Turku) on suomalainen jalkapalloilija, joka kaudella 2019 edustaa Ykkösessä pelaavaa Turun Palloseuraa. Hän on pelipaikaltaan keskikenttäpelaaja.

TPS:n riveihin Mäkitalo siirtyi tammikuussa 2019 yksivuotisella sopimuksella FC Interistä.

Mäkitalo on pelannut myös 31 poikamaaottelua.

## Saavutukset
**Seurajoukkueessa:**
* Liigacup 2008
* Suomen mestaruus 2008
** SM-hopea 2011, 2015
** SM-pronssi 2014
*Suomen Cup 2018

**Henkilökohtainen:**
* Veikkausliigan kuukauden joukkue (elokuu 2012, syyskuu 2013, heinäkuu 2014)

## Lähteet
* Liigapelaajat – Veikkausliiga

### Viitteet

## Aiheesta muualla
* Mäkitalo Veikkausliigan sivuilla
Silmäsyöpä

**Silmäsyövät** ovat silmästä lähtöisin olevia syöpätauteja. Silmäsyöpiä ovat muun muassa silmämelanooma ja pikkulasten yleisin syöpätauti retinoblastooma. Silmämelanooma syntyy voimakkaasti pigmentoituneeseen suonikalvostoon (uvea), joka muodostaa silmämunan seinämän keskimmäisen kerroksen.

## Lähteet
Robert Nouzaret

**Robert Nouzaret** (s. 29. syyskuuta 1943) on ranskalainen jalkapallovalmentaja ja entinen puolustava keskikenttäpelaaja.  

## Ura pelaajana

Nouzaret'n peliuran suurimmaksi saavutukseksi jäi Coupe de Francen mestaruus Olympique Lyonnais'n paidassa 1967. Hän edusti useita ranskalaisseuroja, muttei koskaan esiintynyt Ranskan maajoukkuepaidassa. Nouzaret lopetti uransa US Orléansin joukkueessa kauteen 1975–76. Hän oli toiminut seuran pelaajavalmentajana vuodesta 1974.

**Meriitit pelaajana**

* Coupe de France: 1967

## Ura valmentajana

US Orléansin pelaajavalmentajana 1974 aloittanut Nouzaret on pitkällä valmennusurallaan toiminut useiden ranskalaisseurojen luotsina. Parhaiten hänet tunnetaan Montpellier HSC:n päävalmentajana kolmeen otteeseen. Lisäksi hän on toiminut seuran managerina vuosina 1991–1996. 

Valmennusurallaan Nouzaret luotsasi AS Saint-Étiennen kakkosliigan mestariksi 1999 ja Olympique Lyonnais'n kakkoseksi 1987. Korsikalaisseura SC Bastian päävalmentajana Nouzaret oli Coupe de Francen finaalissa 2002 häviämässä FC Lorientille 1–0.

Maajoukkuevalmentajana Nouzaret debytoi Norsunluurannikon maajoukkueessa 1996. Hänen johdollaan *Norsut* etenivät puolivälieriin Afrikan mestaruuskisoissa 1998. Hän palasi *Norsujen* luotsiksi vuonna 2002. Toinen yritys ei ollut järin menestyksekäs *Norsujen* jäätyä Afrikan mestaruuskisojen karsintakierrokselle ensi kerran sitten vuoden 1976 turnauksen.

Joulukuussa 2006 Nouzaret siirtyi Guinean maajoukkuevalmentajaksi. Hän johdatti joukkueen Afrikan mestaruuskisoihin 2008. Guinea oli alkulohkonsa toinen isäntämaa Ghanan joukkueen jälkeen jättäen taakseen Roger Lemerren luotsaaman Marokon joukkueen. Tie katkesi puolivälierissä 5–0 rökäletappioon Norsunluurannikon maajoukkueelle.

Kesäkuussa 2009 Nouzaret ilmoitti jättävänsä Guinean maajoukkuevalmentajan tehtävät. Lähdön taustalla ovat Guinean heikot esitykset MM2010-karsinnoissa.  

Heinäkuussa 2010 Nouzaret palasi jälleen sorvin ääreen allekirjoitettuaan sopimuksen Kongon DT:n maajoukkueen päävalmentajan tehtävistä. Tavoitteena on johdattaa joukkue Afrikan mestaruusturnaukseen 2012.  Nouzaret kuitenkin erosi tehtävistään kesken sopimuskautensa elokuun lopussa 2011 hänen ja maan jalkapalloliiton johdon välisen epäluottamuksen vuoksi.  Samalla 67-vuotias Nouzaret ilmoitti lopettavansa myös lähes 40 vuotta kestäneen valmennusuransa. 

**Meriitit valmentajana**

* Coupe de France
**Hopeaa 2002
* Ligue 2: 1999
**Hopeaa 1987
* Jalkapallon Afrikan-mestaruuskilpailut
**Puolivälierät 1998, 2008

## Lähteet
Irakli Labadze

**Irakli Labadze** (, s. 9. kesäkuuta 1981 Tbilisi, Georgian SNT, Neuvostoliitto) on georgialainen tennispelaaja.

Vasenkätinen Labadze aloitti uransa vuonna 1998, ja häntä valmentaa Roberto Brogin. Labadze ei ole voittanut yhtään ATP-turnausta, mutta on silti ollut parhaimmillaan kaksinpelin maailmanrankingin sijalla 42. Nelinpelissä hänen paras sijoituksensa on ollut sadas. Labadze asuu synnyinkaupungissaan Tbilisissä.

## Lähteet
X’-teoria

**X'-teoria** eli **X-bar-syntaksi** on eräs syntaksin eli lauseiden tutkimuksen ja analysoinnin teorioista. Luonteeltaan teoria on muotoon perustuva eli formaalinen, ja se on kehitetty lähinnä englanninkielisten lauseiden analysointiin. Indoeurooppalaisuudestaan huolimatta metodia voidaan soveltaa kuitenkin melko onnistuneesti myös muihin kieliin.

X-bar-syntaksi kehittyi strukturalistisen konstituenttianalyysin pohjalta ja metodeilla onkin paljon yhteistä. Molemmat lähestyvät lauseita lauseketasolla ja kuvaukseen käytetään määrämuotoista puukuvainta eli rakennepuuta. Lähinnä ainut merkittävä ero kahden teorian välillä on, että X-bar-syntaksi pyrkii kuvaamaan tehokkaammin sanojen välisiä suhteita ylimääräisten noodien avulla. Käytännössä tämä tarkoittaa, että X-bar-syntaksin mukaan laaditut puut voivat olla monipolvisempia sekä vaikeammin hahmotettavia. Uutena metodi toi lausekuvaukseen lauseketason lisäksi sanaluokat.

Strukturalistit pyrkivät etsimään kielen ilmiöistä selkeää rakenteellista toistuvuutta, mikä johti käsitykseen myös lausekkeiden samuudesta. Aatteen mukaan kaikki kielen lausekkeet ovat rakentuneet universaalin lausekekaavion mukaan, tosin eivät aina orjallisesti: jotain konstituenttia saattaa vastata kato ja sanajärjestys saattaa muuttua.

## Termistö
Analyysin perusyksikkö on lauseke. Lausekkeet jaetaan verbilausekkeisiin VP *(verb phrase)* ja substantiivilausekkeisiin NP *(nominal phrase)*. Edelleen substantiivilausekkeet voidaan hajottaa pääsanaan, spesifioijiin sekä lisämääritteisiin. Vapaista määritteistä yleisimpiä ovat adjektiivirakenteet. Spesifioijat ovat useissa kielissä yhteydestä riippuen pakollisia määreitä, jotka kulkevat erottamattomasti nominin mukana. Nimensä mukaisesti ne tarkentavat sanan merkitystä. Spesifioijista yleisimpiä ovat niin kutsutut determinoijat, esimerkiksi englannin *the, a, an*. Suomessa variaatiosta johtuen determinoijiksi voidaan ajatella puhekielessä esiintyvät *se, ne*. Spesifioijien erikoistyyppinä voidaan pitää demonstratiiveja kuten *this, that*.

Analyysin lähtökohtana on, että spesifioijat viittaavat aina välittömästi pääsanaansa, kun määritejonot voivat olla monipolvisia. Spesifioija merkitään noodiin X" puukuvaimen ensimmäiselle tasolle. Määrite on teoriassa yleisnimitys niin määritteille kuin täydennyksillekin. Ne merkitään X'-noodilla. Mikäli määrite on pakollinen (kuten objekti), se asettuu pääsanansa sisarnoodiin eli hierarkkisesti saman arvoiseksi. Vapaat määritteet luokittuvat aina pääsanansa yläpuolelle.

Vapaat määritteet ovat substantiivilausekkeissa yleisimmin attribuutteja, adjektiiveja tai muita tarkennuksia. Verbin vapaat määritteet voivat olla muun muassa adverbiaaleja. Täydennyksiä puolestaan edustaa verbeillä tärkeimpänä objekti (riippuen verbin paikkaisuudesta).

Noodeilla tarkoitetaan puukuvaimen solmukohtia, jotka kuvaavat lauseen hierarkiaa. X-bar-syntaksi nimeää noodit erikseen X-kirjaimella, mikä on ratkaisevin ero verrattuna konstituenttianalyysiin.

## Katso myös
* Konstituenttianalyysi
Konneveden seurakunta

**Konneveden seurakunta** on entinen Suomen evankelis-luterilaisen kirkon seurakunta, joka toimi Konnevedellä. Seurakunta aloitti toimintansa vuoden 1920 alussa erottuaan Konneveden emäpitäjä Rautalammin seurakunnasta. Konneveden seurakunta kuului Jyväskylän rovastikuntaan ja Lapuan hiippakuntaan. Vuoden 2022 alussa Konneveden seurakunta liitettiin Laukaan seurakuntaan.

## Kirkko

Konneveden kirkko sijaitsee kaksi kilometriä Konneveden keskustaajamasta Kuopioon päin. Kirkon läheisyydessä sijaitsee myös seurakunnan virasto ja taloustoimisto sekä pappila. Kirkon vihki uudelleen käyttöön 2. adventtina 10. joulukuuta 2006 piispa Wille Riekkinen.

## Seurakuntatalo
Seurakunnalla oli Konneveden taajamassa vuonna 1970 valmistunut seurakuntatalo, joka on peruskorjattu vuonna 1997. Seurakuntatalossa sijaitsivat diakonin vastaanottotilat, päiväkerhotilat sekä kokoustilat. Seurakuntatalolla järjestettiin jumalanpalveluksia, hautajaisten muistotilaisuuksia, kuoroharjoituksia, konsertteja ja näyttelyitä. Ryhmätilassa kokoontuivat monet piirit ja kerhot. Seurakuntatalon pääsalissa on diakonissa Helmi Närhen aloitteesta syntynyt, taidegraafikko Outi Markkasen suunnittelema ja taidekutoja Raija Kieman toteuttama tekstiilitaideteos ”Jeesus Getsemanessa”. Seurakuntatalon pihalla on leikkikenttävarustus. Seurakuntatalon läheisyydessä sijaitsi myös kanttorila.

## Siunauskappeli ja hautausmaa
Kilometrin verran kirkolta ja kolmisen kilometriä keskustaajamasta Kuopion suuntaan sijaitsi Konneveden seurakunnan hautausmaa ja siunauskappeli, joka on valmistunut vuonna 1957. Siunauskappelin peruskorjaus valmistui vuonna 2002, jolloin kappeli sai myös oman kellonsa.

Kappelissa on vuonna 1990 hankitut 26-äänikertaiset Ahlborn-digitaaliurut. Alttaritaulu on taiteilija Niilo Kallion öljyvärimaalaus Lanstun salmelta, jota pitkin vainajat aikoinaan Konnevedeltä kuljetettiin veneellä Rautalammin hautausmaalle. 

Hautausmaalla on 178 sankarivainajan haudat, sankaripatsas ja Karjalaan jääneiden muistomerkki. Uusin hautausmaalaajennuksen vihki käyttöön lääninrovasti Raimo Jalkanen keväällä 2007. Siunauskappelin läheisyydessä on timpuri Raimo Hytösen valmistama muualle siunattujen ja haudattujen kynttilä- ja muistopaikka.

## Ahoniemen leirikeskus
Seurakunnalla oli Konnevedellä myös leirikeskus. Vuonna 1924 Kellankosken kansakouluksi valmistuneessa rakennuksessa koulutoiminta lakkasi vuonna 1965 ja seurakunta osti koulun Konneveden kunnalta vuonna 1978.

Leirikeskus sijaitsi Liesveden ympäröimässä niemessä noin kymmenen kilometriä kunnan keskustaajamasta. Ahoniemessä oli päärakennuksen lisäksi kaksi lisämajoitusrakennusta, kotakirkko ja latorakennus. Ahoniemessä järjestettiin muun muassa rippikoulu- ja muita leirejä, tapahtumia ja perhejuhlia.

## Vox Elevato -musiikkifestivaali
Konneveden seurakunnassa järjestettiin kesästä 2007 alkaen hengellisen ja muun elämänkatsomuksellisen musiikin festivaali Vox Elevato, joka tavoitti heti ensimmäisellä kerralla 11 päivän aikana 22 tapahtumallaan yli 3&nbsp;000 kävijää. Festivaalin taiteellisena johtajana toimi kanttori Alexi Juhanpelto.

## Lähteet
* Konneveden seurakunnan kotisivut 

### Viitteet
Puuharyhmä

**Puuharyhmä Oyj** on suomalainen yhtiö, joka on keskittynyt teema-, vesi- ja huvipuistoliiketoimintaan. Puuharyhmän osakkeet myytiin vuonna 2007 espanjalaiselle Aspro Ocio S.A. -yritykselle. Aspro Ociolla on yli 30 huvipuistoa eri puolilla maailmaa.

## Huvipuistot

### Nykyiset
* Puuhamaa, Janakkalan Tervakoski
* Serena, Espoo
* Visulahti, Mikkeli
* Tropiclandia, Vaasa

### Entiset
* Wasalandia, Vaasa

## Lähteet

## Aiheesta muualla
* http://www.puuharyhma.fi/ 
* Puuharyhmä Oyj Pörssitiedon netissä
Ratula (Kouvola)

**Ratula** on Kouvolan kylä Struven ketjun perusviivalla, osa entistä Elimäen kuntaa, joka yhdistyi 1. tammikuuta 2009 Kouvolaan. Vanhoissa kartoissa Rattula . Kylä sijaitsee Kouvolan lounaisosassa. Ratulan koulussa on ollut pari-kolmekymmentä oppilasta ja se lakkautettiin vuonna 2015 . Ratulassa sijaitsee myös seuratalo, jossa yleensä kerran vuodessa pidetään hirvipeijaiset hirvenmetsästyskauden päätteeksi omille kyläläisille. Kylän läpi virtaa Teutjoki. Seudulla asuu paljon viljelijöitä. Ratulan postinumeroalueen (47260 Ratula) väkiluku oli 108 vuonna 2024.

## Kylä Struven ketjun perusviivalla
Yksi Unescon maailman perintökohteisiin kuuluvan Struven ketjun perusviivoista mitattiin Elimäen Ratulassa. Ratulan Linnakalliolle johtaa polku, jonka päästä löytyvät kallioon hakattuna merkinnät. Paikallisen perimätiedon mukaan venäläinen sotaväki on pitänyt siellä leiriään. Tarkimmat voivat löytää kalliosta siihen viittaavaa kirjoitusta . Perusviiva on pituudeltaan on 2 629 metriä. Se mitattiin 2 millimetrin tarkkuudella . 

Pisteet merkittiin poraamalla kallioon muutaman sentin halkaisijaltaan oleva reikä. Tiettävästi porausreikiin kiinnitettiin lyijyllä myös kuparilaatta, mutta ne ovat aikojen saatossa hävinneet kaikilta pisteiltä. Lyijy oli tuohon aikaan arvokasta materiaalia porausreikiin säilöttäväksi, joten Museoviraston mukaan valumerkkien lyijy päätyi paikallisten metsämiesten luodeiksi. 

Suomeen mitattiin kolme ketjun kymmenestä perusviivasta. Muut Suomen perusviivat sijaitsevat Oulussa ja Aavasaksalla. Suomen sisällä Struven ketju yhdisti 1900-luvun puoliväliin asti Etelä- ja Pohjois-Suomen kolmioketjut toisiinsa.

Struven ketju on Elimäen näkymätön maailmanperintökohde. Struven ketju ulottui Jäämereltä Mustallemerelle. Mittapisteitä osuu myös Elimäen nurkalle .

## Ratulan raikas
Ratulan kylässä on urheiluseura nimeltään Ratulan Raikas. Ratulan Raikkaan toimintaan kuuluu mm lentopalloa ja jalkapalloa. Jalkapallossa seura on voittanut kolme kertaa Elimäen kyläsarjan vuosina 1978, 2014 ja 2015.

## Lähteet
Vox Elevato

**Vox Elevato -musiikkifestivaali** on Konneveden seurakunnan järjestämä hengellisen, kirkollisen ja elämänkatsomuksellisen musiikin festivaali, joka järjestettiin ensimmäisen kerran 2007. 

Kesällä 2008 Vox Elevato järjestettiin 26.6.–6.7.2008 Konnevedellä samaan aikaan vietettävien pitäjän perinteisten Konnevesipäivien kanssa. Vox Elevato-musiikkifestivaalin taiteellisena johtajana toimii kanttori Alexi Juhanpelto.

Festivaali oli tauolla 2010 seurakunnan supistettua musiikin määrärahoja, mutta järjestettiin taas 2011, kun kirkkovaltuustoon valittiin nuoria jäseniä.

## Lähteet
(84522) 2002 TC302

**** on transneptuninen kohde, joka kiertää Aurinkoa noin 39–72 AU:n etäisyydellä. Kappaleen halkaisijan arvioidaan olevan noin 584 km.  on todennäköisesti myös kääpiöplaneetta. Aikaisemmin  oli arvioitu paljon suuremmaksi kuin uudempi arvio.

## Lähteet
Spyro: Enter the Dragonfly

**Spyro: Enter the Dragonfly** on Check Six Studiosin ja Equinoxe Digital Entertainmentin kehittämä ja Universal Interactiven julkaisema tasohyppelypeli. Peli julkaistiin vuonna  Nintendo GameCubelle ja PlayStation 2:lle. Peli on *[[Spyro (pelisarja)|Spyro]]* -pelisarjan neljäs osa.

## Tarina

Peli alkaa siitä kun Spyro ja hänen ystävänsä juhlivat Sorceressin kukistumista festivaaleilla Lohikäärmeiden valtakunnissa. Kesken kaiken juhliin hyökkää kuitenkin Avalarin ajoilta tuttu Ripto, mukanaan kaksi tuttua apuriaan Gulp ja Crush. Sparx lentää nopeasti linnaan turvaan ja perässä juoksevat Spyro sekä hänen gepardiystävänsä Hunter. Ripto yrittää loihtia kaikki sudenkorennot olemattomiin, mutta loitsu epäonnistuu ja kaikki sudenkorennot karkaavat piiloutuen ympäri maailmaa. Spyron on kerättävä sudenkorennot, sillä lohikäärmeet eivät selviä ilman niitä. Pelissä Spyro oppii uusia kykyjä; hän pystyy syöksemään jäätä ja sähköä, joiden erityisominaisuuksia voi kätevästi käyttää myös ratkaistaessa eri maailmojen pulmatehtäviä. Spyro voi myös puhaltaa kuplia, joiden avulla tosin vain vangitaan sudenkorentoja. Hän oppii myös suojautumaan siipiensä avulla, jolloin vihollisten iskut kimpoavat takaisin. Kykyjä opitaan sitä mukaa kun Spyro löytää maasta tietyn elementin omaavan Lohikäärmeriimukiven, joka asetetaan suuren kristallilohikäärmeen juurelle kiven voiman vapauttamiseksi.

## Pelin ääninäyttelijät

## Vastaanotto
Peliä on haukuttu surkeimmaksi Spyro-peliksi, sillä se sisältää runsaasti bugeja. Peliin olisi alun alkujaan ollut suunnitteilla 25 tasoa ja lisäksi pelin kokonaisuutta olisi hienosäädelty nopeammaksi ja parempitarkkuuksisemmaksi. Interactive Studios ei kuitenkaan saanut peliä ajoissa valmiiksi ja se jouduttiin julkaisemaan markkinoilla ennen aikojaan. Peli myi melko huonosti ja pelin valmistusoikeudet myytiin Sierra Medialle.

## Aiheesta muualla
* 
* 
* Imsomniac Gamesin viralliset Spyro sivut  
* Vivendi Universalin viralliset Spyro sivut
Shrek 3-D

**Shrek 3-D** (myös tunnettu nimellä **Shrek 4-D**) on vuoden 2003 yhdysvaltalainen lyhytelokuva, joka kuuluu Shrek-elokuvasarjaan.

## Juoni
*Shrek 3-D* jatkuu siitä, mihin *[[Shrek]]* jäi. Fiona ja Shrek ovat juuri aloittaneet kuherruskuukautensa, mutta Lordi Farquaadin apulainen Thelonious sieppaa Fionan. Shrek ja Aasi joutuvat pelastamaan Fionan.

## Äänirooleissa
Colleen Clinkenbeard

**Colleen Smith Clinkenbeard** (s. 13. huhtikuuta 1980 Shreveport, Louisiana) on yhdysvaltalainen ääninäyttelijä ja ääniohjaaja, joka oli vastaan ottamassa American Anime -palkintoa vuonna 2007 parhaasta näyttelijäkaartista.

## Biografia
Colleen syntyi Louisianassa, mutta kävi high schoolia Colleyvillessä, Texasissa, josta hän valmistui vuonna 1998. Tämän jälkeen Colleen muutti Floridaan, jossa hän opiskeli näyttelemistä Floridan valtionyliopistossa. Valmistuessaan vuonna 2002 Colleen aloitti ääninäyttelemisen vuonna 2004 muutettuaan takaisin Texasiin, jolloin hän sai myös ensimmäisen merkittävän roolinsa animesarjasta Kiddy Grade. Sitä ennen Colleen näytteli teattereissa. Hän on tehnyt ääniroolien lisäksi ääniohjaamista ja ohjaamista työskennellessään FUNimationilla.

Colleen on agnostikko.

## Aiheesta muualla

* 
* Voice Chasers 
* Anime News Network
* Crystalacids
* TV.com
Viala

**Viala** voi tarkoittaa ainakin seuraavia:

* Viala-du-Pas-de-Jaux, kunta Aveyronin departementissa Ranskassa
* Viala-du-Tarn, kunta Aveyronin departementissa Ranskassa
* Calmels-et-le-Viala, kunta Aveyronin departementissa Ranskassa
* Viala, kylä Halikon asemanseudulla
* Viala, pientaajama Vingåkerin kunnassa, Södermanlandin läänissä, Ruotsissa
* Viala, yksi Gutedel-viinirypälelajikkeen monista nimityksistä.
Cherryvale

**Cherryvale** on Kansasin osavaltiossa sijaitseva pikkukaupunki Yhdysvalloissa. Kaupungin asukasluku oli 2&nbsp;367 vuonna 2010. Kaupungin väestötiheys on 593,5 ihmistä neliökilometrillä. Kaupungin pinta-ala on 4,1 neliökilometriä, ja sen korkeus merenpinnasta on 155 metriä. Cherryvale kuuluu Montgomeryn piirikuntaan, ja se on piirikunnan kolmanneksi suurin kaupunki Coffeyvillen ja Independencen jälkeen.

## Lähteet
Kansakunnan henkilöitymä

**Kansakunnan henkilöitymä** on kansakunnan kuvaaminen ihmisen hahmossa.

## Historia
Kansalliset henkilöitymät alkoivat yleistyä Rooman valtakunnassa, etenkin kolikoissa, joihin valloitetut provinssit kuvattiin usein naispuolisina ihmishahmoina. Näihin aikoihin pohjautuvat nykyisinkin tunnetut Britannia ja Germania.

1600-luvulla henkilöitymät nousivat uudelleen suosioon. Maantieteelliset kokonaisuudet, mukaan lukien yksittäiset kaupungit, kuvattiin usein jumalallisina naishahmoina etenkin juhlallisissa ja runollisissa yhteyksissä, kuten myös kuvituksina ja karikatyyreinä. Esimerkiksi Englannissa juhlallinen ja valtiollinen henkilöitymä oli Britannia, ja kansanomainen henkilöitymä oli John Bull. Samoin Yhdysvalloissa arvokas Columbia-neito sai rinnalleen kansaa edustavan Veli Joonatanin ja myöhemmin Setä Samulin. Ranskassa uuden tasavallan tunnukseksi nousi Marianne.

Valtioiden henkilöitymät nousivat suureen merkitykseen 1800-luvulla nationalismin nousun myötä, kun kansallistunnetta haluttiin vahvistaa. Naispuolisia henkilöitymiä kuvattiin mitaleihin, rahoihin, steleihin ja postimerkkeihin sekä suuriin kansallisiin monumentteihin. Entiset antiikin aikaiset asut korvattiin perinteisillä kotimaisilla asuilla, ja hahmot kuvattiin kansallistunnusten kanssa.

## Kansakuntien ja valtioiden henkilöitymiä
  

## Lähteet

## Aiheesta muualla
Kansei-uudistukset

**Kansei-uudistukset** () olivat sarja uudistuksia, joilla yritettiin parantaa useita Tokugawa-bakufua vaivaavia ongelmia 1700-luvun Japanissa. Uudistukset ovat saaneet nimensä Kansei-aikakaudesta. Kansei-uudistukset kestivät vuodet 1787–1793. 

Uudistuksia toteutti *[[rōjū]]*-vanhempien johtaja ja shōgun Tokugawa Yoshimunen veljenpoika Matsudaira Sadanobu. Vuonna 1788 hänestä tuli shōgun Tokugawa Ienarin sijaishallitsija. Asemassaan hänellä oli mahdollisuus tehdä radikaaleja muutoksia. 

Kansei-uudistuksia edelsivät useat luonnonkatastrofit ja levottomuudet. Valtion talous oli huonossa kunnossa, inflaatio kasvoi ja korruptio oli lisääntynyt. Niinpä esimerkiksi veronkantoa tehostettiin, menoja leikattiin, ulkomaankauppaa rajoitettiin ja verojärjestelmän epäkohtia poistettiin. Sadanobu ei kuitenkaan onnistunut yrityksissään hallita hintojennousua  tai rajoittaa kaupankäyntiä.  Vaikka uudistukset toivat Japanin talouteen väliaikaista helpotusta, ne eivät parantaneet ratkaisevasti maatalousväestön vaikeaa tilannetta. Taloudelliselta kriisiltä Japanin pelastivatkin käytännössä uudistuksia seuranneet hyvät sadot.  

## Lähteet
Pro Pilkki

**Pro Pilkki** (myös **Propilkki** ja **ProPilkki**) on Mikko Happon ja Janne Olkkosen luoma pilkkimisaiheinen videopeli, jonka ensimmäinen versio julkaistiin vuonna 1999. Peliä jaetaan freewarena. Peliä pidetään maailman ensimmäisenä pilkkimissimulaattorina, ja tarkoituksena siinä on kalastaa suomalaisissa järvissä, joista osa on kuvitteellisia. Pelissä on mahdollisuus pelata internetyhteyden välityksellä toisia verkossa pelaavia pelaajia vastaan. Pelissä hankittuja kalaennätyksiä oli voinut tallentaa pelin virallisille sivustolle käyttämällä koodinumeroita, jotka kertovat kalalajin sekä painon. Henkilökohtaiset ennätykset tallentuvat automaattisesti peliin. 

Vuonna 2013 pelille julkaistiin jatko-osa Pro Pilkki 2 (usein kirjoitusasultaan *Propilkki 2*), jossa on uusi pelimoottori ja parannellut grafiikat. Pelin 1.0, eli varsinainen "valmis" versio julkaistiin kuitenkin vuonna 2013. Mobiiliversio julkaistiin 2015 ja peliä kehitetään ja päivitellään edelleen. Pro Pilkki sisältyy myös *[[My Summer Car]]* -peliin minipelinä, alkuperäisten tekijöiden luvalla; hankittuaan pelissä tietokoneen pelaaja voi ladata pelin BBS:stä.

## Pelaaminen
Pro Pilkin käyttöliittymä on hyvin yksinkertainen. Vesistö avautuu ruudun vasemmalle puolelle ja toiminnot valikkoineen sijoittuvat oikeaan reunaan. *Pro Pilkkiä* pelataan käyttämällä hiirtä ja sen kahta perusnäppäintä (+ välilyöntiä vaihtoehtoisesti). Vasemmalla näppäimellä pilkkiä heilutellaan yrittäen saada kalat kiinnostumaan vieheestä. Samalla näppäimellä myös mahdollinen saalis nostetaan ylös (siima voi myös katketa, jos kala on liian suuri). *Pro Pilkissä* on 32 erilaista vesistöä, joissa pelaaja voi kalastaa. Normaalissa pelissä yhdessä kisassa on useita eri vastustajia, joita pystyy myös vakoilemaan kiikareilla. Pilkkikisan voittaaksesi pelaajan tulee ehtiä ennen ajan loppumista punnituspaikalle (myöhästymällä häviää kisan). Pelissä on mahdollisuus kisata myös Cup-kisoissa. Pelissä on käyty SM-kisat vuosina 2008–2014. Kalastettavia kaloja ovat ahven, hauki, kiiski, kirjolohi, kuha, lahna, pasuri, siika, särki, taimen, rautu ja made.

## Lähteet

## Aiheesta muualla
*Pro Pilkki 2:n viralliset kotisivut
Guandong-armeija

**Guandong-armeija** eli **Kwantung-armeija** (, ) oli keisarillisen Japanin armeijan armeijaryhmä. Se sai nimensä Guandongin eli *Kwantungin* vuokra-alueesta, jonka alueelta se toimi. Sen päätukikohta oli Changchunissa eli *Hsinkingissä*. Siitä tuli keisarillisen Japanin armeijan suurin ja arvostetuin haara: monet sen jäsenistä, kuten Hideki Tōjō, kohosivat merkittäviin asemiin sekä Japanin armeijassa että siviilihallinnossa. Prinssi Tsuneyoshi Takeda toimi yhteysupseerina Japanin keisarillisen hovin ja Guandong-armeijan välillä.

Vaikka armeija oli nimellisesti alisteinen keskuskomennolle, se toimi monissa tapauksissa huomattavan itsenäisesti. Sillä oli keskeinen rooli Mukdenin välikohtauksessa, sitä seuranneessa Mantšurian valtauksessa ja miehityksessä sekä toisessa Kiinan–Japanin sodassa. Halhin-Golin taisteluiden jälkeen se asetettiin suoraan Daihonein eli ylimmän sotaneuvoston hallintaan. Tyynenmeren sodan puhkeamisen jälkeen sen joukkoja ja kalustoa siirrettiin taistelemaan Yhdysvaltoja vastaan Tyynellemerelle. Guandong-armeija oli myös vastuussa monista pahimmista Japanin sotarikoksista, ja useita sen jäseniä tuomittiin kuolemaan Tokion kansainvälisessä sotarikostuomioistuimessa toisen maailmansodan jälkeen.

## Aiheesta muualla
Sindh

**Sindh** (, ) on Pakistanin eteläisin provinssi. Sen pinta-ala on 140&nbsp;914&nbsp;km²  ja asukasluku noin 40&nbsp;miljoonaa. Sindhin pääkaupunki on Karachi.

Indusjoki virtaa Sindhin halki. Osa Sindhiä on hedelmällistä ja tärkeää maatalousmaata. Intian rajalla provinssin eteläosassa levittäytyy Tharin autiomaa.

Sindhin provinssin yleisimpiä kieliä ovat sindhi ja urdu. Sindh oli ensimmäisiä alueita Etelä-Aasiassa, johon islaminusko levisi. Sindhissä vallitsee subtrooppinen ilmasto. Kesällä voi olla 46 astetta lämmintä, mutta joulu-tammikuussa lämpötila on vain muutamia asteita nollan yläpuolella. Vuotuinen sademäärä, noin 150–200&nbsp;mm, kertyy pääosin heinä- ja elokuun aikana.

## Arabivalloitus 700-luvun alussa
Sindhin arabivalloituksesta on tietoa vain vähän, ja sekin on peräisin myöhäisistä lähteistä. Vuoden 711 jälkeen ismaeliitit olivat nykyiseen Pakistaniin kuuluvassa Sindhissä. Valloituksesta kertoo lyhyesti Bagdadissa vaikuttanut Baladhuri (820–892), ja ainoa  sindhiläinen lähde on vuodelta 1261 tekijänä Cachnamah. Tämä on nähtävästi päässyt käyttämään varhaisia arabilähteitä, mukaan lukien Baladhur. Cachnamah korostaa kahta asiaa, kuvernöörin keskeistä asemaa valloituksen ohjaajana sekä ennustajien ja viisaiden miesten varoituksia, että arabivalloitus oli ennalta määrätty. Näiden kahden raportin ilmoittamia kaupunkeja ei ole varmuudella tunnistettu. 

## Merkittäviä kaupunkeja
                        
*Hyderabad   
*Karachi
*Larkana
*Mirpurkhas
*Sukkar
*Sukkur

## Lähteet

* 
* 

### Viitteet

*Provinssihallinnon virallinen kotisivu
Live at the BBC (Popeda)

**Live at the BBC** on suomalaisen Popeda -yhtyeen kolmastoista studioalbumi, joka julkaistiin vuonna 1995.

## Kappaleet

# "Holtiton nainen" (- ”Honky Tonk Women” -) (Jagger-Richards, suom.san: I. Ainiala) - 3'27
# "Kuulat sekaisin" (säv./sov: V-P. Hautamäki, san: P. Mustajärvi-T. Mikkonen) - 3'17
# "Nyrkki-Kyllikki" (säv./sov./san: T. Mikkonen) - 2'54
# "Vankilalaulu" (säv./san: I. Ainiala) - 3'29
# "Selma" (säv: S. Hakasalo, san: K. Kattilakoski, sov: J. Louhivuori-J. Niemi-S. Hakasalo) - 3'16
# "Lauri Moskovassa" (säv./sov: V-P. Hautamäki, san. P. Mustajärvi) - 2'08
# "Punaista ja makeaa" (säv./sov: M. Petander, san: P. Mustajärvi) - 2'59
# "Masuunimestarin musta maanantai" (säv./sov: V-P. Hautamäki, san: P. Mustajärvi) - 2'31
# "Olen valmis" (säv./sov: V-P. Hautamäki, san: P. Mustajärvi) - 3'56
# "Raswaa koneeseen" (säv./sov: T. Mikkonen, san: P. Mustajärvi) - 2'25
# "Palle and the Boys" (säv./sov: V-P. Hautamäki, san: P. Mustajärvi-T. Mikkonen) - 3'20
# "Soittomatkalla" (- ”Needle and Spoon” -) (säv./sov: Allen Collins-Ronnie Van Zant, san: P. Mustajärvi) - 3'14
# "Työtön kummitus" (säv./sov: M. Petander, san: P. Mustajärvi) - 2'35 
# "Bebobbahobbin'" (säv./sov: E. Lehtinen-P. Mustajärvi-A. Puukka-T. Mikkonen, san: P. Mustajärvi) - 2'09
# "Viimeiset kaupungit" (säv: V-P. Hautamäki, sov: V-P. Hautamäki-M. Petander, san: J. Leskinen) - 4'17

## Tekijät

### Kokoonpano levyllä
* Pauli Mustajärvi – laulu
* Kari Holm – rummut ja perkussiot
* Jukkis Järvinen – hammond ja flyygeli
* Sami Ruusukallio – basso
* Costi Hautamäki – kitara, huuliharppu, säkkipilli, Thai-pilli, laulu (kappale 5)
* Markku Petander – kitara, mandoliini, suica, sitar, cavaquinho, saxofoni, pandeiro, haitari, nokkahuilu, berimbau, e-bow, saha, goafoni

### Muut
* Äänitetty Lontoossa BBC:n studioilla 6. toukokuuta 1995.
* Kansi: Epe Helenius, Kari Lahtinen

## Lähteet
Back from the Futer

**Back From The Futer** on Aavikon kolmas pitkäsoittoalbumi, joka julkaistiin vuonna 2005 sekä CD:nä että vinyylinä.

## Kappaleet
#
#
#
#
#
#
#
#
#
#
#

## Aiheesta muualla
* ''Back From The Futer'' Discogs.comissa.
American Anime -palkinto

**American Anime -palkinnot** (*American Anime Awards*) olivat ICv2:en jakamia palkintoja, joita jaettiin eri kategorioissa vuoden parhaille Pohjois-Amerikassa julkaistuille animeen ja mangaan liittyville tekijöille, sarjoille ja elokuville. Palkintoa jaettiin vain kerran New Yorkissa vuonna 2007.

## Kategoriat
* Paras anime-elokuva
* Paras anime komedia
* Paras pitkä sarja
* Paras lyhyt sarja
* Paras manga
* Paras näyttelijäkaarti
* Paras näyttelijä
* Paras näyttelijätär
* Paras näyttelijä komediassa
* Paras näyttelijätär komediassa
* Paras DVD pakkauksen suunnittelu
* Paras animen tunnuslaulu

## Eniten palkintoja saaneet sarjat

## Eniten palkintoja saaneet ääninäyttelijät

## Aiheesta muualla

* IGN
* ICv2
Juhani Iivari

**Pekka Toivo Juhani Iivari** (s. 28. syyskuuta 1947) on Oulun yliopiston tietojenkäsittelytieteen professori emeritus. 
 
## Henkilötiedot ja opinnot
Juhani Iivari  syntyi Kolarissa 1947. Hänen vanhempansa olivat rakennustyömies Väinö Oja ja puhelunvälittäjä Emmi Iivari. Ylioppilaaksi Iivari valmistui Pellon yhteiskoulusta vuonna 1967 ja sitten Oulun yliopistosta filosofian kandidaatiksi ja maisteriksi 1974, filosofian lisensiaatiksi 1978 ja filosofian tohtoriksi 1983. 

## Ammatillinen ja muu toiminta
Iivari  toimi Oulun yliopiston kansanterveystieteen laitoksen väliaikaisena laboraattorina 1974, sitten tietojenkäsittelyopin laitoksen assistenttina ja vt. yliassistenttina 1974&ndash;1979, vt. apulaisprofessorina 1979 sekä 1980&ndash;1984, vt. professorina 1979&ndash;1980, tietojenkäsittelyopin lehtorina 1982&ndash;1987, vs. professorina 1985 ja 1986&ndash;1987 sekä apulaisprofessorina (tietojärjestelmät) 1987&ndash;1991. Iivari toimi Jyväskylän yliopiston professorina 1992&ndash;1996, samalla kun oli Oulun yliopiston dosentti. Tietojenkäsittelytieteen professori Oulun yliopistossa Iivari oli vuodesta 1996 vuoteen 2011, jolloin hän jäi eläkkeelle. Uransa aikana Iivari on ollut vierailevana tutkijana State University of New Yorkissa Binghamtonissa ja Houstonin  yliopistossa 1988&ndash;1989. 

Pentti Kerola ja Juhani Iivari olivat ensimmäiset tietojenkäsittelytieteen professorit Oulun yliopistossa. Iivari on ollut tietojärjestelmätieteen koulutusohjelman koordinaattori, lisäksi hän on toiminut IFIP- ja ACM-järjestöissä sekä ollut kahteen otteeseen Tietojenkäsittelytieteiden Seuran hallituksen jäsen. AIS (Association for Information Systems) - järjestö myönsi Iivarille AIS Fellow -arvonimen vuonna 2012. AIS on tietojärjestelmätieteen tutkijoiden maailmanlaajuinen järjestö, jolla on noin 4000 jäsentä. 

Juhani Iivarilla on julkaisuja tietojenkäsittely- ja tietojärjestelmätieteen, tietojenkäsittelyteorian sekä systemoinnin alueelta. Hänen väitöskirjansa vuodelta 1983 käsitteli ns. PIOCO-mallia. Hän on myös julkaissut omakerrallisen e-kirjan "En olisi saanut syntyä nykyaikaan: Sattumia ja tabuja elämäni varrelta".

## Lähteet
* Autio, V.-M. (toim.) Suomen professorit. Finlands professorer. Professoriliitto 2000. 

## Aiheesta muualla
* Oulun yliopiston tietojenkäsittelytieteiden laitos
* Iivari, J. 2003. Akateemisia aivoituksia systeemityöstä, sen koulutuksesta ja tutkimuksesta. Sytyke-lehti, numero 3/04, s. 2-5. Iivarin artikkeli systeemityöstä (Viitattu 20.2.2008)
* Iivari, J. 2007. Miljardin euron puhallus. Suomen Kuvalehti, 30.5.2007. Iivarin kannanotto huippuyliopistokeskusteluun (Viitattu 20.2.2008)
* Iivarista AIS Fellow (Viitattu 31.3.2012)
* Iivari, J. 2015. En olisi saanut syntyä nykyaikaan: Sattumia ja tabuja elämäni varrelta. Elisa Kirja, Google Play.
Satakerta

**Satakerta** eli lehtimaha () on yksi märehtijöiden etumahoista ja se sijaitsee vatsaontelon oikealla puolella heti maksan takana. Nimensä satakerta saa lihaskerroksen muodostamista suurista lehtimäisistä poimuista, joita on satakerrassa yhteensä noin sata. Satakerran pintaepiteeli on muiden etumahan osien tapaan kerrostunutta levyepiteeliä, joka ei sisällä rauhasia.  Satakerta muodostaa aukon pötsin ja verkkomahan kanssa sekä juoksutusmahan kanssa. Näitä aukkoja yhdistää toisiinsa satakerran uurre. Satakerran ja juoksutusmahan välistä aukkoa reunustaa kaksi lihaskerroksen muodostamaa poimua, joiden tehtävänä arvellaan olevan estää ruokaa palaamasta juoksutusmahasta takaisin satakertaan. Satakerrassa ruokamassasta absorboidaan suurin osa vedestä, jonka jälkeen ruokamassa siirretään juoksutusmahaan.

## Lähteet
Steven Dewick

**Steven Dewick** (2. helmikuuta 1976, Sydney, Uusi Etelä-Wales) on australialainen entinen uimari ja olympiamitalisti. Hän oli erikoistunut selkäuintiin. 

Dewick teki kansainvälisen tason arvokilpailudebyyttinsä vuonna 1994 Kansainyhteisön kisoissa. Hän voitti kilpailuissa kultaa 4&nbsp;×&nbsp;100&nbsp;metrin sekauintiviestistä ja hopeaa 100 metrin selkäuinnista. 

Vuoden 1996 kesäolympialaisissa Yhdysvaltain Atlantassa Dewick voitti yhdessä Phil Rogersin, Scott Millerin sekä Michael Klimin kanssa pronssia 4&nbsp;×&nbsp;100&nbsp;metrin sekauintiviestistä. Heidän edelleen sijoittuivat Yhdysvaltain sekä Venäjän joukkueet. Dewick osallistui Atlantassa myös 100 metrin selkäuintiin, mutta hän ei selviytynyt siinä välieriin.

## Lähteet
Chiricahuat

**Chiricahuat** asuivat 1600-luvulla laajoilla alueilla Rio Granden lännenpuoleisissa vuoristoissa nykyisten Uuden-Meksikon ja Arizonan seuduilla. He lukeutuivat niihin athabaskankielisiin intiaaneihin, jotka olivat kulkeutuneet edellisten vuosisatojen aikana Kanadasta ja joita alettiin kutsua apasseiksi. Chiricahuain nimi tarkoitti "suurta vuoristoa", joka kuvasi hyvin heidän asuinympäristöään. Heidän omakielinen nimensä oli *Aiaha*.

Chiricahuat terrorisoivat ympäristöään suorittaen toistuvia ryöstöretkiä niin muiden heimojen kuin alueelle muuttaneiden espanjalaistenkin asutuksille. He valtasivat paikallisten intiaanien pueblokyliä ja perustivat niihin pyhiä rakennuksia. 1600-luvun lopulta eteenpäin he olivat pelottavassa maineessa kaukana asuinalueittensa ulkopuolella. Chiricahuat noudattivat muiden apassien hyväksi havaitsemaa käytäntöä eläen pienissä yhteisöissä. Mahdollisten kostoiskujen vuoksi oli helpompaa liikkua vähälukuisissa ryhmissä valmiina pakenemaan vihollisia vaikeakulkuisiin vuoristolaaksoihin ja kanjoneihin, joista heitä oli mahdotonta tavoittaa. Kun vaara oli, ohi chiricahuat kokoontuivat uudelleen yhteen.

1840-luvulla osa chiricahuoista auttoi Yhdysvaltain armeijaa hyökkäyksissä Meksikoa vastaan, mutta jo seuraavan vuosikymmenen alussa välit viilenivät muuttuen avoimeksi sodaksi. Chiricahuat johtajinaan Mangas Coloradas ja Cochise vetivät mukaansa muita apassien ryhmiä käyden katkeraa sotaa Yhdysvaltoja vastaan, joka yritti anastaa kaikki heidän maansa. Suurimmaksi chiricahuain johtajaksi nousi Geronimo, josta tuli eräs kuuluisimista intiaaneista kautta koko historian. Hänen antautumiseensa vuonna 1886 päättyi apassien käymä yli 200&nbsp;vuotta kestänyt sissisota maittensa valtaajia vastaan. Chiricahuat vetäytyivät heille osoitettuun reservaattiin, mutta sekoittautuivat 1900-luvulla suurimmaksi osaksi lähisukulaisiinsa mescaleroihin.

## Lähteet
Süddeutsche Zeitung

**Süddeutsche Zeitung** on saksalainen sanomalehti. Lehden päämaja on Münchenissä. Lehti on perustettu 6. lokakuuta 1945. Vaikka sanomalehden nimi tarkoittaakin suomeksi Etelä-Saksan sanomia, luetaan lehteä ympäri Saksan. Lehdellä on arviolta 1,1 miljoonaa lukijaa, mikä tekee siitä yhden Saksan suurimmista lehdistä. Arvomaailmaltaan lehteä pidetään liberaalina. 

## Aiheesta muualla

* Süddeutsche Zeitung online edition
Khyber Pakhtunkhwa

**Khyber Pakhtunkhwa** (, ), aiemmin **Luoteisprovinssi** () on Pakistanin  provinssi. Sen pinta-ala on 74&nbsp;521&nbsp;km², joten se on Pakistanin varsinaisista provinsseista pienin. Asukkaita on vajaat kaksikymmentä miljoonaa. Provinssin pääkaupunki on Peshawar. Muita yli sadantuhannen asukkaan kaupunkeja ovat Mardan ja Abbottabad.

Provinssi sijaitsee Indus-joen molemmilla rannoilla ja ulottuu pohjoisen Himalajalta etelässä Balochistanin ja Punjabin provinssien rajalla levittyville aavikoille asti. Lännessä naapurina on Afganistan, jonne pääsee Khaibarsolan kautta. 

Provinssin pohjoisosissa on talvella kylmää ja lumisateita, kesällä viileää paitsi Peshawaria ympäröivissä laakoissa, joissa voi olla kesällä helteistä. Sateita saadaan myös kesäpuolella vuotta, ja laaksot ovat vehmaita. Eteläosa on kuivaa, ja siellä kesät ovat kuumia, talvet melko kylmiä.

Provinssi on pataanien tärkeää aluetta. Sen asukkaista noin kaksi kolmannesta on pataaneita.  Koska historiallinen Silkkitie kulki provinssin läpi, se on saanut vaikutteita monista kulttuureista. 

Entinen niin sanottu Liittovaltion hallinnoima heimoalue liitettiin Khyber Pakhtuwaan vuonna 2018.

## Lähteet

## Aiheesta muualla
Antti Honkkila

**Antti Honkkila** (s. 17. kesäkuuta 1968 Brisbane, Australia)  on tamperelainen kitaristi ja kirkon nuorisotyönohjaaja. Hän on rock-yhtye Teran säestyskitaristi. Honkkila soitti aikaisemmin kristillisessä suomalaisen raskaan rockin pioneeriyhtyeessä Terapiassa. Honkkila oli laulaja-kitaristi Petri Lassilan kanssa yhtyeen perustajajäsen. Ammatiltaan Honkkila on nuorisotyöntekijä ja on töissä Ylöjärven seurakunnassa oltuaan välillä joitakin vuosia varhaiseläkkeellä. Honkkilan poika Matti soittaa Terassa rumpuja. Muut Teran jäsenet ovat Lassila ja basistivaihdoksen jälkeen Jesse Riikonen. Erityisesti mainittakoon, että Honkkila on pitänyt sanansa, jonka antoi Terapian alkuaikana, eikä ole soittanut lainkaan sooloja.

## Aiheesta muualla
*Terapian kotisivut
*Teran kotisivut 
*''Sana''-lehden haastattelu.
Tenpō-uudistukset

**Tenpō-uudistukset** () olivat sarja uudistuksia 1800-luvun alkupuolen Japanissa Edo-kaudella. Ne ovat saaneet nimensä Tenpō-aikakausinimestä. Niiden syynä olivat 1830-luvun huonot sadot, jotka johtivat levottomuuksiin ensin Osakassa vuonna 1837 ja myöhemmin muualla Japanissa. Tenpō-uudistuksista oli vastuussa Tokugawa-bakufun rōjū-neuvostoon kuulunut Mizuno Tadakuni. 

Uudistuksiin kuului useita erilaisia taantumuksellisia ja puritaanisia toimia. Mizunon talousuudistuksiin kuuluivat muun muassa kauppiasmonopolien lakkauttaminen, yritys säädellä hintoja, kaupankäynnin rajoittaminen, uusien rahojen lyöminen ja talonpoikien palauttaminen kyliinsä kaupungeista. Lisäksi Mizuno määräsi esimerkiksi vahvistamaan Japanin puolustuksia. Tenpō-uudistukset olivat Kyōhō- ja Kansei-uudistusten jälkeen kolmas yritys uudistaa jäykkää Tokugawa-hallintoa ja Japanin vaikeuksissa olevaa taloutta. Uudistukset onnistuivat vain osittain. 

## Lähteet
*
Anke Möhring

**Anke Möhring** (s. 28. elokuuta 1969 Magdeburg, Saksi-Anhalt) on saksalainen entinen uimari ja olympiamitalisti. Hän edusti urallaan Itä-Saksaa. Möhring voitti naisten 400 metrin vapaauinnin olympiapronssia Soulista 1988. Hän voitti uransa aikana myös viisi Euroopan-mestaruutta sekä yhden hopean ja pronssin.

## Lähteet
Franz Göring

**Franz Göring** (s. 22. lokakuuta 1984 Suhl) on saksalainen entinen maastohiihtäjä.

Göring hiihti ensimmäisen maailmancupin kilpailunsa 8. joulukuuta 2002. Ensimmäisen palkintosijoituksensa maailmancupissa hän sai sijoituttuaan 18. marraskuuta 2006 Jällivaaran 15 kilometrin vapaan hiihtotavan kilpailussa kolmanneksi. Tour de Skin osakilpailuissa hän on saavuttanut voiton 15 kilometrin perinteisen tyylin kilpailussa Oberstdorfissa 3. tammikuuta 2007 sekä ollut kolmas Val di Fiemmen 20 kilometrin perinteisen yhteislähdössä 5. tammikuuta 2008. Hänen paras henkilökohtainen sijoituksensa arvokisoissa on Sapporon 2007 MM-kisojen 15 kilometrin vapaan hiihtotavan kuudes tila. Liberecin MM-kilpailuissa 2009 hän hiihti kolmannen osuuden hopeaa saaneessa Saksan viestijoukkueessa ja Oslossa 2011 niin ikään kolmannen osuuden Saksan saadessa pronssia.

Göring lopetti uransa vuonna 2014 terveydellisten syiden takia, jotka estivät täysimittaisen harjoittelun.

## Lähteet
* 

### Viitteet
Jesu

**Jesu** on walesilainen kokeellinen rockyhtye, jonka musiikissa on vaikutteita doom metalista, ambientista, post-rockista, post-metallista, downtemposta ja industrialista. Yhtye perustettiin Abergelessa vuonna 2003 ja kaksi sen jäsenistä, Justin Broadrick ja Ted Parsons ovat vuonna 2002 hajonneen Godflesh-metalliyhtyeen entisiä jäseniä. Yhtye on ollut kiertueella mm. Isiksen ja japanilaisen post-rockyhtye Monon kanssa.

## Jäsenet
* Justin Broadrick – kitara, laulu
* Diarmuid Dalton – basso
* Ted Parsons – rummut, perkussiot

### Kiertuejäsenet
* Danny Walker – rummut
* Dave Cochrane – basso
* Phil Petrocelli – rummut
* Roderic Mounir – rummut

## Diskografia
### Studioalbumit
* 
* 
* 
* 
* 
* *[[Everyday I Get Closer to the Light from Which I Came]]* (2013)
* *[[Jesu/Sun Kil Moon]]* (2016)
* *[[Terminus (albumi)|Terminus]]* (2019)

### EP:t
* 
* 
* 
* 
* 
* 

### Split-julkaisut
* 
* 
* 
* *Christmas* (2010)

### Kokoelmilla
*
Halikon pappilat

**Halikon pappiloilla** tarkoitetaan kolmea pappilaa, jotka sijaitsevat Halikossa, kaksi kirkonkylällä ja Angelniemen vanha pappila Kemiön saaressa. Pienintä kirkonkylällä sijaitsevaa pappilaa lukuun ottamatta pappilat on myyty yksityisomistukseen.

## Isopappila
Isopappila eli Vanha pappila on ollut Halikon kirkkoherran virka-asuntona 2000-luvun alkuun saakka. Seurakunta myi pappilan käyttämättömänä Salon MLP-Ravintolat Oy:lle, joka teki pappilasta ravintolan. Nykyinen pappilan rakennus on vuodelta 1889, ja sen yhteyteen kuuluu 1800-luvulla rakennettu navetta. Halikon pappila on luultavasti aina sijainnut nykyisellä paikallaan kirkkorinteen pohjoisreunalla. Ainakin vuonna 1678 pappila on tuhoutunut tulipalossa.

## Pikkupappila
Pikkupappila valmistui 1900-luvun alussa. Se sijaitsee Halikon keskustassa kirkon vieressä. Alkuun se oli kappalaisen virka-asuntona, mutta myöhemmin seurakunta vuokrasi sitä yksityishenkilöille. Vuonna 1985 siitä tehtiin seurakunnan päiväkerho. Pikkupappila uusittiin sisältä vuonna 2006.

## Angelniemen pappila
Angelniemen nykyinen pappila valmistui 1900-luvun alussa. Pappila jäi tarpeettomaksi kun Angelniemen seurakunta yhdistettiin Halikon seurakuntaan vuonna 1967. Pappila myytiin 1970-luvun loppupuolella rakennusliike Heinäselle, joka korjasi rakennuksen perusteellisesti.

## Lähteet
Tuvalu (yhtye)

**Tuvalu** on tamperelainen progressiivista rock-musiikkia soittava yhtye, joka on perustettu vuonna 2003.

Ensimmäisen ep-levynsä yhteydessä vuonna 2004 yhtye julkaisi niin sanotun Dogma04-julistuksen, joka muun muassa kieltää heidän musiikkinsa soittamisen radiossa.

## Julkaisut
* 
* 
* 
* 

## Lähteet

## Aiheesta muualla
* 
*
Viimeiset hetket ovat käsillä!

**Viimeiset hetket ovat käsillä!** on Tuvalun vuonna 2008 julkaistu toinen studioalbumi.

## Kappaleet

# 
# 
# 
# 
# 
# 
# 
# 
# 

Albumin kaikki kappaleet on säveltänyt ja sovittanut Tuvalu sekä sanoittanut Annina Antinranta. Albumi on tuottanut Tuvalu.

## Luomistyö
### Teema
Yhtyeen jäsenten mukaan levy on "sarkastinen kannanotto scifin dystooppisiin stereotypioihin ja yleiseen keskusteluun." Kitaristi Antti Harmaisen mukaan yhtye ei halunnut tehdä teemalevyä "intergalaktisessa viitat ja tikarit -hengessä" vaan ideana oli tarkastella tiettyä tilannetta eri näkökulmista.

## Julkaisu
Levy julkaistiin ilmaiseksi ladattava versiona internetissä. 

## Vastaanotto

*[[Soundi]]n* arvostelussa Petri Silas antoi levylle kaksi tähteä viidestä. Hän moitti levyä huumorittomuudesta, kolkoista lauluosuuksista ja "suorittavan ulkokohtaisesta soitosta". Noise.fi-sivuston arvostelussa Jukka Kastinen kutsui levyä eheäksi kokonaisuudeksi, joka ei kuitenkaan "onnistu luomaan sitä lopullista kokemisen ja välittämisen tunnetta". Hän sanoi, että "kertakäyttöisen viihdeteollisuuden tasapainoksi kaivataan Tuvalun kaltaisia orkestereita, jotka eivät aliarvioi kuulijaa". Mika Roth antoi levylle neljä tähteä viidestä Desibeli.net-sivuston arvostelussa. Hänen mukaansa levy avautuu hitaasti, sillä "albumin syvimmällä uivat juonteet paljastavat itsensä kaikessa rikkaudessaan vastentahtoisesti". Antti Klemi anto arvosanaksi 7/10 Imperiumi-sivuston arvostelussa.

Albumin kappale "Viimeiset hetket ovat käsillä!" pääsi nrgm.fi-musiikkiverkkolehden "2000-luvun kotimaiset pophelmet" -listalle kesäkuussa 2012. Niina Virtanen sanoi arviossaan, että "nopeat kitarat, kiihkeät elektroniset kilkatukset ja kirskahdukset ja kuin ydinpommia pakoon laukkaava rytmi luovat biisistä juuri oikealla tavalla painostavan ja ahdistavan teoksen."

## Lähteet

## Aiheesta muualla

* Yhtyeen viralliset sivut
Taloustutkimus

**Taloustutkimus Oy** on vuonna 1971 perustettu suomalainen markkinatutkimusyritys, jolla on liiketoimintaa Suomessa ja Baltian maissa. Suomessa Taloustutkimus toimii Helsingissä, Tampereella ja Oulussa. Markkinatutkimusliiton tilastojen mukaan Taloustutkimus Oy on Suomen toiseksi suurin markkinatutkimusyritys ja alan suurin suomalaisomisteinen yritys. 

Suomessa Taloustutkimus työllistää vakituisesti noin 70 henkilöä ja lisäksi osa-aikaisesti noin 300 tutkimushaastattelijaa eri paikkakunnilla. Taloustutkimus on ollut 1.6.2010 alkaen WIN (Worldwide Independent Network of Market Research) -verkoston jäsen.

Taloustutkimuksen tutkimustuotteet ja -palvelut voidaan jakaa karkeasti kolmeen luokkaan: räätälöityihin tutkimuksiin, tutkimuskonsepteihin sekä valmiisiin tutkimuksiin. Tutkimusten teemoja ovat muun muassa asiakassuhde, mediat ja mainonta, yritys- tai tuotekuva, puolueiden kannatusarviot, yhteiskunnalliset tutkimukset sekä arvo- ja asennetutkimukset. 

Juha Aalto oli Taloustutkimuksen toimitusjohtajana vuosina 1997–2016, minkä jälkeen hänen seuraajanaan aloitti Jari Pajunen. Yhtiön omistaa sen perustaja Eero Lehti.

## Lähteet

## Aiheesta muualla
*Taloustutkimus Oy 
*  (Taloustutkimuksen Ylelle tekemät puoluekannatusarviot vuodesta 1994)
Branikald

**Branikald** oli vuonna 1993 perustettu venäläinen NSBM-yhtye. Sen lyriikoihin kuuluu läheisesti kansallissosialismin, slaavilaisuuden ja valkoisen ylivallan ylistäminen sekä misantropia ja luonto. Tällä hetkellä yhtyeeseen kuuluu kaksi jäsentä, Kaldrad ja Wizard. Se kuuluu yhdessä Nitbergin, Raven Darkin, Forestin ja Rundagorin kanssa BlazeBirth Halliin. Yhtyeen tuottoisinta aikaa oli 1990-luvun puolivälistä 2000-luvun alkuun, jolloin yhtye julkaisi peräti kymmenen kokopitkää albumia.

Tyyliltään Branikaldin musiikki on tyypillistä black metalia säröisine kitaroineen ja karjahtelevine lauluineen. Myöhemmissä levytyksistä havaittavissa on myös hieman RAC-vaikutteita, joskaan ne eivät ole kovinkaan suuressa roolissa.

## Diskografia
### Demot
* *Stormheit* (2004)
* *To Kampf* (2005)

### Kokopitkät
* *[[Kveldulv]]* (1995)
* *[[Rdjandalir]]* (1996)
* *[[Varg Fjerne A Tornet]]* (1996)
* *[[Av VinterKald]]* (1997)
* *[[The Mead of Misanthropy]]* (1998)
* *[[Frost Vision]]* (1999)
* *[[The Strings Of Inspiration Sing]]* (2000)
* *[[Rising up the Thing of the Winds]]* (2000)
* *[[Tingov Naslazhdajas Rasprej]]* (2000)
* *[[Triumf Voli]]* (2001)

### Splitit
* *Hammerkrieg* (2004)

## Aiheesta muualla
*
*
*Yhtyeen sivut  The Pagan Frontissa
Novomoskovsk

**Novomoskovsk** (), ennen vuotta 1934 myös ** Bobriki** ja vuosien 1934 ja 1961 välillä **Stalinogorsk** (Сталиного́рск) on kaupunki Tulan alueella, Venäjällä. Se sijaitsee Don- ja Šatjokien lähteillä, noin 230 kilometriä Moskovasta etelään. Sen asukasluvuksi laskettiin vuoden 2010 väestönlaskennassa 131&nbsp;247 henkeä.

Kaupunki perustettiin 1700-luvulla kartanoksi Bobrinskyin kreivisuvulle, jotka myöhemmin teollistivat sitä 1800-luvun lopulla. Neuvostoliiton valtakaudella kaupunki jatkoi kehittymistään hiilenkaivukeskuksena. Kaupungille myönnettiin 14. tammikuuta 1971 Työn punaisen viirin merkki.

## Aiheesta muualla